Up-329/96
Datum: 1997-02-04T00:00:00.000+01:00
ecli: ECLI:SI:USRS:1997:Up.329.96
vrsta: drugi akti
zadeva: ustavna pritožba
objavljeno: Neobjavljeno | 04.02.1997
dokument: US18192
akt: Ustavna pritožba M. M. zoper odločbo Republiškega senata za prekrške št. Pp 2517/96 z dne 19.6.1996 v zvezi z odločbo Carinarnice Maribor
resitev: zavrženje
izrek: Ustavna pritožba M. M. zoper odločbo Republiškega senata za prekrške v zvezi z odločbo Carinarnice Maribor se zavrže.
stavek: Ustavno sodišče zavrže ustavno pritožbo, če nepopolne vloge pritožnik kljub pozivu Ustavnega sodišča v določenem roku ne dopolni.
odlocitev: sklep
geslo: Ustavna pritožba, nepopolna vloga, nedopolnitev v določenem roku.
podlaga: Zakon o Ustavnem sodišču (ZUstS), 53., 4. al. 1. odst. 55. čl.
datum_vloge: 1996-11-27T23:00:00.000Z
datum_odlocitve: 1997-02-03T23:00:00.000Z

# Up-329/96

4.2.1997

# S K L E P

Ustavno sodišče je v postopku za preizkus ustavne pritožbe M. M. iz K. na seji senata dne 4. februarja 1997

s k l e n i l o:

Ustavna pritožba M. M. zoper odločbo Republiškega senata za prekrške št. Pp 2517/96 z dne 19.6.1996 v zvezi z odločbo Carinarnice Maribor se zavrže.

## O b r a z l o ž i t e v

Pritožnica je dne 27.11.1996 posredovala Ustavnemu sodišču vlogo, iz katere je bilo mogoče smiselno razbrati, da vlaga ustavno pritožbo zoper odločbo, izdano v postopku o prekršku, s katero je bila spoznana za odgovorno za carinski prekršek iz 1. točke prvega odstavka 371. člena v zvezi s prvim odstavkom člena 380b Carinskega zakona in kaznovana z denarno kaznijo v znesku 500 000,00 SIT.

Ker je bila vloga pomanjkljiva do te mere, da je ni bilo mogoče preizkusiti, je bila pritožnica z dopisom Ustavnega sodišča pozvana, da vlogo v roku petnajstih dni v skladu z zahtevami 53. člena Zakona o Ustavnem sodišču (Uradni list RS, št. 15/94 - v nadaljevanju: ZustS) dopolni - tako v vsebinskem kot tudi v formalnem pogledu. Izrecno je bila opozorjena na rok za vložitev ustavne pritožbe in zahtevo ZUstS, da morajo biti pred vložitvijo ustavne pritožbe izčrpana vsa pravna sredstva. Opozorjena je bila tudi na posledice, če tega v postavljenem roku ne stori.

Pritožnica je pisanje Ustavnega sodišča v redu prejela, vendar vloge v postavljenem roku ni dopolnila. Zato jo je bilo treba v skladu z določbo 4. alinee prvega odstavka 55. člena ZUstS zavreči.

Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.

P r e d s e d n i k s e n a t a

dr. Boštjan M. Zupančič